Morton Air Services

Morton Air Services var et av de første flyselskap som ble etablert etter andre verdenskrig. Det var privat og uavhengig. Det britiske flyselskap ble dannet i 1945. Det opererte hovedsakelig regionale korte ruter innenfor De britiske øyer og mellom Storbritannia og Kontinentet. I 1953 overtok Morton det konkurrerende Olley Air Service. I 1958 ble Morton en del av Airwork-gruppen Morton beholdt sin identitet etter fusjonen Airwork - Hunting-Clan Air Transport i 1960 som førte til opprettelsen av British United Airways (BUA). Da British United Airways gjennomførte omorganiseringen av BUA-gruppen i 1967/8 , førte det til at Morton ble absorbert i British United Island Airways (BUIA) i 1968.

Historie 
I 1945 grunnla den tidligere RAF-pilot, kaptein T. W. «Sammy» Morton Morton Air Serices. Før Morton startet hadde han fløyet ruter fra Londons gamle Croydon lufthavn til Paris Le Bourget med Amy Johnson på 1930-tallet

Kaptein Morton hadde en flåte med Airspeed Consul og De Havilland Dragon Rapide fly og disse ble supplert med mer moderne de Havilland Dove stempelmotor passasjerfly for å drive vanlig charter. Dette omfattet, foruten charter, ambulanse og transport til veddeløpsbaner. Dette var av et slikt omfang at det nærmest var «kvasi-ruter». Morton fikk senere trafikkrettigheter til å drive regelmessige ruter fra Croydon til Kanaløyene, Deauville, Le Touquet og Rotterdam.

I 1953 fikk Morton Air Services kontroll over sin uavhengige rival, Olley Air Service som ble helt integrert i Morton, men Olley's navn ble brukt for visse virksomheter fre til 1963.

I 1958 ble Morton solgt til Airwork som startet prosessen med å slå seg sammen med Hunting-Clan for å danne BUA.

Den 30. september 1959 fløy en Morton Air Services de Havilland Heron den siste rute fra Croydon til Rotterdam. Da det kom tilbake neste morgen var hele flyselskapet, inkludert dets hovedkvarter —blitt flyttet til Gatwick.
En annen Heron, malt slik at den representerer selskapet på den tiden (2011) står dag ved inngangen til Croydon's Aerodrome Hotell.)

Selv om Morton ble integrert i BUA's regionale operasjoner etter opprettelsen av at flyselskapet i juli 1960, overlevde Morton-navnet fram til BUA-konsernets omorganisering i 1967/68. Det forsvant til slutt 1. november 1968, den dagen da Morton ble absorbert i BUA som ny regional samarbeidspartner.

Flåtedetaljer 
Morton Air Services opererte følgende flytyper: (inklusive tidlige Olley)
 Airspeed Consul
 de Havilland DH 89 Dragon Rapide
 de Havilland DH 104 Dovr
 de Havilland DH 114 Heron
 Douglas DC-3/C-47

Flåten i 1958 
I april 1958 bestod Morton Air Services av 14 fly.

Ulykker og hendelser 
Det er to registrerte dødsulykker som involvererte Morton Air Services fly.

 Den første ulykken skjedde 8. mai 1950. Det involverte en Airspeed Consul Flyet ble ødelagt i en kollisjon på Guernsey. Alle fire ombord omkom.
 Den 14. juni 1952 styrtet en Consul som fløy charter fra Croydon til å Le Mans i Brighton etter motor-problemer, alle 6 om bord, inkludert piloten, Lawrence Page omkom.

Referanser

Litteratur 
 Elgin, Roger: Fly me, I'm Freddie. Utgiver: Weidenfeld and Nicolson, London. ISBN 0-297-77746-7
 Flight International: Reed Business Informational,Sutton. ISN=0015-3710. (Ulike gamle utgaver, knyttet til Morton Air Services og Olley Air Service, 1934–1968)

Eksterne lenker 
 Mer om Morton 

Flyselskaper etablert i 1945
Tidligere britiske flyselskaper
Flyselskaper nedlagt i 1968